
จดหมายข่าว
องค์การบริหารส่วนตำบลกาลูปัง  ตำบลกาลูปัง  อำเภอรามัน  จังหวัดยะลา
ฉบับที่ 7  ประจำเดือน  กรกฎาคม  พ.ศ. 2558

สวัสดีค่ะ จดหมายข่าวฉบับที่ 7 ประจำเดือน กรกฎาคม  2558  สำหรับในเดือนนี้  มีเรื่องน่าสนใจเกี่ยวกับการดำเนินงานขององค์การบริหารส่วนตำบลกาลูปัง  ดังนี้
1. การดำเนินโครงการรอมฎอนสัมพันธ์  ประจำปี 2558

องค์การบริหารกาลูปัง ได้จัดโครงการรอมฎอนสัมพันธ์ ประจำปี 2558  เพื่ออนุรักษ์และส่งเสริมประเพณีทางศาสนาและวัฒนธรรมอันดีงามของประชาชนในพื้นที่ ให้สืบทอดคงอยู่ตลอดไปและสามารถอยู่ร่วมกับผู้นับถือศาสนาอื่นได้อย่างสันติสุข  โดยโครงการนี้ได้ดำเนินการเมื่อวันที่  11  กรกฏาคม  25567  มัสยิดอะห์ดิลอิสลาม  บ้านกาลูปัง  หมู่ที่ 2 ตำบลกาลูปัง อำเภอรามัน จังหวัดยะลา  ในโครงการดังกล่าว ได้เชิญวิทยากร ได้แก่ โต๊ะอิหม่ามมาให้ความรู้เกี่ยวกับประเพณีเดือนรอมฎอนและอบรมคุณธรรมจริยธรรมและจัดพิธีละศีลอดให้แก่กลุ่มเป้าหมาย ได้แก่ ผู้นำศาสนา ผู้นำท้องถิ่น กลุ่มเด็กและเยาวชน กลุ่มสตรีและกลุ่มแม่บ้าน กลุ่มผู้สูงอายุ ผู้บริหารสมาชิกสภา อบต.  ซึ่งโครงการดังกล่าวทำให้ประชาชนในพื้นที่ได้มีความสัมพันธ์อันดีระหว่างองค์กรต่างๆในชุมชน


2. โครงการสนับสนุนบทบาทศูนย์พัฒนาครอบครัวในชุมชน

องค์การบริหารส่วนตำบลกาลูปัง ได้รับประกาศเกียรติบัตรศูนย์พัฒนาครอบครัวในชุมชนที่ผ่านการประเมินเป็น ศพค. ระดับดีเด่น ในโครงการสนับสนุนบทบาทศูนย์พัฒนาครอบครัวในชุมชน ในการป้องกันแก้ไขปัญหายาเสพติด จังหวัดยะลา ปี 2558เมื่อวันที่  11 มิถุนายน  2558  ณ โรงแรมยะลาแกรนด์พาเลช อำเภอเมือง จังหวัดยะลา  จัดโดยสำนักงานพัฒนาสังคมและความมั่นคงของมนุษย์จังหวัดยะลา

3. การช่วยเหลือผู้ป่วยในพระราชานุเคราะห์พระบรมวงศานุวงศ์และผู้ป่วยที่ด้อยโอกาส

อำเภอรามันร่วมกับองค์การบริหารส่วนตำบลกาลูปังได้เยี่ยมบ้านและให้ความช่วยเหลือผู้ป่วยในพระราชานุเคราะห์พระบรมวงศานุวงศ์และผู้ป่วยที่ด้อยโอกาสในตำบลกาลูปัง ของเด็กหญิง แอนวารี  อาลี บ้านเลขที่ 109 ม.2 ต.กาลูปัง และนายหาซัน  ตะนีโร บ้านเลขที่ 98 ม.2 ต.กาลูปัง  เมื่อวันที่  7  กรกฏาคม  2558

4. โครงการป้องกันและแก้ไขปัญหาความรุนแรงต่อเด็ก สตรีและบุคคลในครอบครัว

องค์การบริหารส่วนตำบลกาลูปัง ได้รับงบประมาณสนับสนุนจากกรมกิจการสตรีและสถาบันครอบครัว กระทรวงพัฒนาสังคมและความมั่นคงของมนุษย์  ในการจัดทำโครงการป้องกันและแก้ไขปัญหาความรุนแรงต่อเด็ก สตรีและบุคคลในครอบครัว  ในวันที่  29  กรกฏาคม  2558  ณ อาคารอเนกประสงค์ โรงพยาบาลส่งเสริมสุขภาพตำบลกาลูปัง อำเภอรามัน จังหวัดยะลา

องค์การบริหารส่วนตำบลกาลูปัง เปิดให้บริการประชาชนในวันทำงานปกติในช่วงเที่ยง  12.00 – 13.00  น 


ประชาชนท่านใดที่มีความประสงค์จะมารับบริการก็สามารถมาใช้บริการได้











